शहरी उपभोक्ताओं को नहीं लगानी पड़ेगी लाइन
निगम की साइट पर नया आरएपीडीआरपी ऑप्शन शुरू
भास्करन्यूज | सिरसा
बिजलीनिगम ने अपनी ऑनलाइन बिजली बिल भरने की प्रक्रिया में थोड़ा बदलाव किया है। जिससे शहरी उपभोक्ताओं को बिजली बिल भरने में अलग से ऑप्शन मिलेगा। वहीं उन्हें घर बैठकर बिल भरने में आसानी होगी। बिजली निगम ने अपनी वेबसाइट में एक और सॉफ्टवेयर का प्रयोग करते हुए शहरी उपभोक्ताओं के लिए आर-एपीडीआरपी ऑप्शन शुरू किया है। उपभोक्ता इस ऑप्शन पर क्लिक करके अपना बिजली बिल घर बैठकर इंटरनेट के माध्यम से भर सकते हैं। उन्हें बिजली निगम जाकर लाइन में खड़ा होकर बिल भरने की अब कोई आवश्यकता नहीं है। बिजली अधिकारियों की माने तो बिजली बिल की ऑनलाइन प्रक्रिया बेहद ही कामयाब रही है।
बिजलीनिगम ने वेबसाइट में यह किया परिवर्तन
बिजलीनिगम ने अपनी वेबसाइट डब्ल्यूडब्ल्यूडब्ल्यू डीएचबीवीएन में अहम परिवर्तन किया है। पहले जिले के सभी उपभोक्ता प्रग्यावेयर सॉफ्टवेयर के ऑप्शन पर जाकर बिलिंग करते थे। अब निगम ने शहरी उपभोक्ताओं के लिए आर-एपीडीआरपी नामक एक और ऑप्शन शुरू कर दिया है। जिस कारण ग्रामीण उपभोक्ता अब प्रग्यावेयर ऑप्शन का प्रयोग करेंगे। वहीं शहरी उपभोक्ताओं को आर-एपीडीआरपी ऑप्शन पर जाकर बिलिंग करनी होगी। इस नए बदलाव के कारण शहर के सिटी डिविजन और इंडस्ट्रियल एरिया के करीब 60 हजार उपभोक्ताओं को ऑनलाइन बिल भरने की प्रकिया में आसानी होगी। इस नए सॉफ्टवेयर ने कार्य करना शुरू कर दिया।
डबवाली, ऐलनाबाद के बाद सिरसा शहर में भी पिछले महीने से बिजली बिल ऑनलाइन भरने की प्रकिया शुरू हो चुकी है। सूचना का अभाव होने के बाद भी शहर के करीब 60 हजार उपभोक्ताओं में से ढाई हजार उपभोक्ताओं ने ऑनलाइन बिजली बिल भरा है। जिससे करीब 60 लाख रुपये की रिकवरी ऑनलाइन हुई है। यह प्रक्रिया अपनाने के बाद शहरी उपभोक्ताओं को लाइन में लगकर घंटों इंतजार करने के बजाए घर बैठकर बिल भरने में आसानी होगी।
शहर के बिजली उपभोक्ता इंटरनेट प्रक्रिया का प्रयोग करते हुए बिजली निगम की वेबसाइट डब्ल्यूडब्ल्यूडब्ल्यू डीएचबीवीएन खोले। उसमें माई अकाउंट के ऑप्शन पर क्लिक करें। उसके बाद अपने नाम से अकाउंट बनाए। उसके बाद वेबसाइट पर आपके मीटर नंबर लिखे। यह करने के बाद साइट पर आपका बिजली बिल अकाउंट शो करेगा। उसके बाद बैंक अकाउंट नंबर भरकर आप ऑनलाइन पेमेंट कर सकते हैं। ध्यान रहे कि आपका बिल तभी भरा जाएगा। जब आप बिल की पूरी राशि भरेंगे। कम नहीं। उसके बाद मोबाइल पर बिल भरे जाने का मैसेज जाएगा। वहीं ग्रामीण उपभोक्ता प्रग्यावेयर ऑप्शन में जाकर यह प्रक्रिया दोहराएं। सिरसा सिटी में ऑनलाइन बिल प्रक्रिया का अनुबंध नोयडा की एचसीएल कंपनी के साथ किया हुआ है।
^पहले बिजली उपभोक्ताओं को ऑनलाइन बिल भरने में समस्या रही थी। बिल पेय करने का सॉफ्टवेयर पहले ग्रामीणों शहरवासियों के लिए एक ही था। अब शहरवासियों के लिए अलग कर दिया है। अब उस पर जाकर घर बैठे ऑनलाइन बिल शहरी उपभोक्ता भर सकता है।\\\'\\\' डीआरवर्मा, सिटी एसडीओ, बिजली निगम
बिजली निगम के कार्यालय मेंे बिल भरने के लिए कतार में खड़े उपभोक्ता।
hin_Deva mag_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva